
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 956 

12 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού, στην περιοχή ΒΑΙ Δημο¬ 
τικού Διαμερίσματος Λαχανιάς Δήμου Νοτίας Ρό¬ 
δου Ν.Δωδεκανήσου. 1 

Χαρακτηρισμός ως διατηρητέου κτιρίου που βρίσκε¬ 
ται επί της οδού Αγίου Κωνσταντίνου 78 εντός του 
εγκεκριμένου ρυμοτομικού σχεδίου του δήμου Τρί¬ 
πολης (Ν. Αρκαδίας) και καθορισμός ειδικών όρων 
και περιορισμών δόμησης αυτού. 2 


ΑΠΟΦΑΣΕΙ Σ 

Αριθ. 1049154/4470/Β0010 (1) 

Καθορισμός ορίων αιγιαλού, στην περιοχή ΒΑΙ Δημοτικού 
Διαμερίσματος Λαχανιάς Δήμου Νοτίας Ρόδου Ν.Δω¬ 
δεκανήσου. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ.2 του άρθρου 34 του 
Ν.2971/2001, περί αιγιαλού και παραλίας, σύμφωνα μετις 
οποίες οι εκκρεμείς υποθέσεις που αφορούν τον καθορι¬ 
σμό αιγιαλού και παραλίας εξακολουθούν να διέπονται 
απότις ισχύουσες μέχρι την έναρξη ισχύοςτου νόμου αυ¬ 
τού διατάξεις. 

2. Την252/2002γνωμοδότησητου Νομικού Συμβουλίου 
του Κράτους. 

3 Τις διατάξεις του Α.Ν. 2344/40. 

4. τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

5. Τις διατάξεις του άρθρου 100 του Π.Δ. 284/88. 

6. Τις διατάξεις του Ν.719/77 «περί του τρόπου σύντα¬ 
ξης τοπογραφικών-υψομετρικών διαγραμμάτων από 
ιδιώτες μηχανικούς κ.λπ.». 

7. Τις διατάξεις του Ν.3200/55 «περί διοικητικής αποκε- 
ντρώσεως», όπως αυτές τροποποιήθηκαν με τα 
Ν.Δ.532/70, Β.Δ.704/70, Β.Δ.705/70, Β.Δ.192/72, Π.Δ. 
71/84, Π.Δ.347/86, Ν.2026/92 και Π.Δ.97/93. 

8. Τις διατάξειςτου Π.Δ.551/88 «Οργάνωση Νομαρχιών- 
Οργάνωση Οικονομικών Υπηρεσιών» (ΦΕΚ259τ.Α’). 


9. Τις διατάξεις του Ν.2218/94 «περί ίδρυσης Νομαρ¬ 
χιακής Αυτοδιοίκησης κ.λπ.» (ΦΕΚ 90 τ.Α’). 

10. Τις διατάξεις του άρθρου 14 του Ν.2399/96 «Υλο¬ 
ποίηση της εισοδηματικής πολιτικής έτους 1996 για μι¬ 
σθούς και συντάξεις και άλλες διατάξεις» (ΦΕΚ 90 τ.Α’), 
με το οποίο καταργήθηκαν οι θέσεις των Περιφερειακών 
Διευθυντών και οι αρμοδιότητες τους περιήλθαν στο Γε¬ 
νικό Γ ραμματέα Περιφέρειας. 

11. Τις διατάξεις των παρ.2 και 6 του άρθρου 1 του 
Ν.2503/97 «Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις» (ΦΕΚ 107τ.Α’), σύμφωνα μετις οποί¬ 
ες οι Περιφερειακές Υπηρεσίες του Υπουργείου Οικονο¬ 
μικών, που συγκροτούσαν την Περιφερειακή Διοίκηση 
του Νομού ή Νομαρχίας δεν υπήχθησαν στην ενιαία ορ¬ 
γανική μονάδα της Περιφέρειας, ούτε καταργήθηκαν, αλ¬ 
λά αποτελούν από 1.9.1997 Υπηρεσίες του Υπουργείου 
Οικονομικών. 

12. Το 28975/31.7.1997 έγγραφο της Δ/νσης Διοίκησης 
του Υπ. Εσωτερικών, Δημ. Διοίκησης και Αποκέντρωσης, 
σύμφωνα με το οποίο οι αρμοδιότητες του Γ ενικού Γ ραμ¬ 
ματέα της Περιφέρειας σε θέματα Υπηρεσιών του Υπ. Οι¬ 
κονομικών μεταφέρονται από 1.9.1997 στον Υπουργό Οι¬ 
κονομικών. 

13. Την 1065956/863/Α0006/15.7.2003 (ΦΕΚ 985/ 
τ.Β’/16.7.2003) κοινή απόφαση των Πρωθυπουργού και 
Υπουργού Οικονομίας και Οικονομικών, περί καθορισμού 
αρμοδιοτήτων των Υφυπουργών Οικονομίας και Οικονο¬ 
μικών. 

14. Την 1115093/1378/Α0006/17.12.2001 (ΦΕΚ 1720 
τ.Β’/21.12.2001) απόφαση του Υφυπουργού Οικονομι¬ 
κών, περί μεταβίβασης αρμοδιοτήτων στο Γενικό Γραμ¬ 
ματέα, στους Γενικούς Διευθυντές κ.λπ. του Υπουργείου 
Οικονομικών, όπως αυτή τροποποιήθηκε με την 
1041136/468/Α0006/18.5.2002 (ΦΕΚ 633/22.5.2002 τ.Β’) 
Απόφαση του Υφυπουργού Οικονομίας και Οικονομικών. 

15. Την από 20.2.2001 έκθεση της Επιτροπής καθορι¬ 
σμού των ορίων αιγιαλού και παραλίας για τον καθορισμό 
αιγιαλού στην περιοχή ΒΑΙ Δημοτικού Διαμερίσματος ΛΑ- 
ΧΑΝΙΑΣΔήμου Νότιας Ρόδου Ν.Δωδεκανήσου, καιτο από 
τον Αύγουστο του 2000 τοπογραφικό - υψομετρικό διά¬ 
γραμμα κλίμακας 1:500 το οποίο έχει συνταχθεί από την 
Τοπογράφο Μηχανικό Δέσποινα Μπρόκου σε δύο (2) πι¬ 
νακίδες ελέγχθηκε για την ακρίβεια της αποτύπωσης στις 

29.8.2000 απότηνΤΥΔΚ Ν. Δωδεκάνησου και θεωρήθηκε 
στις 30.8.2000 από τον Προϊστάμενο της ΤΥΔΚ Ιωάννη 
Παπαδόπουλο σύμφωνα με το άρθρο 20 του Ν.719/77. 

16. Το 544.5/151 /03/ΑΡ.ΣΧ. 160/21.2.2003 έγγραφο του 
Γενικού Επιτελείου Ναυτικού, αποφασίζουμε: 

Επικυρώνουμε την από 20.2.2001 έκθεση της κατά το 
άρθρο 100 του Π.Δ.284/88 «Περί αιγιαλού-παραλίας» αρ¬ 
μόδιας Επιτροπής καθορισμού ορίων αιγιαλού και παρα¬ 
λίας για το καθορισμό αιγιαλού στην περιοχή ΒΑΙ Δημοτι¬ 
κού Διαμερίσματος ΛΑΧΑΝΙΑΣ Δήμου Νοτίας Ρόδου 
Ν .Δωδεκανήσου, καθώς και το από Αύγουστο 2000 τοπο- 
γραφικό - υψομετρικό διάγραμμα κλίμακας 1:500 το 
οποίο έχει συνταχθεί από την Τοπογράφο Μηχανικό Δέ¬ 
σποινα Μπρόκου σε δύο (2) πινακίδες, ελέγχθηκε για την 
ακρίβεια της αποτύπωσης στις 29.8.2000 από την ΤΥΔΚ 
Ν. Δωδεκανήσου και θεωρήθηκε στις 30.8.2000 από τον 
Προϊστάμενο της ΤΥΔΚ Ιωάννη Παπαδόπουλο. 

Στο τοπογραφικό αυτό διάγραμμα καθορίσθηκε: 

Η οριογραμμή του αιγιαλού με κόκκινη συνεχή πολυγω¬ 
νική γραμμή, με στοιχεία Α1,Α2,Α3,. Α17, 

Α18,Α19,Α20. 

Η οριογραμμή της παραλίας δεν χαράχθηκε διότι η 
οριογραμμή αιγιαλού τέμνει τα προς την θάλασσα όρια 
των ιδιοκτησιών σύμφωνα με τις διατάξεις του άρθρου 3 
Κ.Δ. 132/1929, όπου στην συγκεκριμένη περίπτωση τα 
όρια του ακινήτου με κτηματομερίδα 4200 γαιών Λαχα- 
νιάς ιδιοκτησίας Ελληνικού Δημοσίου φθάνουν μέχρι της 
ακτογραμμής. 

Ο καθορισμός των ορίων αιγιαλού στη θέση αυτή γίνε¬ 
ται για πρώτη φορά. 

Δεν υφίστανται κτίσματα εντός των ορίων του αιγιαλού. 

Ο καθορισμός της ανωτέρω οριογραμμής γίνεται προς 
εξυπηρέτηση των σκοπών των διατάξεων του άρθρου 1 
Ν.Δ. 439/70 σε συνδιασμό με τις οδηγίες του Υπουργείου 
Οικονομικών ως η Δ.3090/646/1976 διαταγή του. 

Η παρούσα απόφαση μαζί με την Έκθεση της Επιτρο¬ 
πής και το τοπογραφικό διάγραμμα να δημοσιευθούν 
στην Εφημερίδα της Κυβερνήσεως. 

Αθήνα, 22 Αυγούστου 2003 

Με εντολή Υφυπουργού 
Ο Γενικός Διευθυντής 
Δημ. Περιουσίας και Εθν. Κληρ/των. 

ΣΠΥΡΟΣ ΣΤΑΘΗΣ 


ΕΛΛΗΝΙΚΗ ΔΗΜΟΚΡΑΤΙΑ 

ΝΟΜΟΣ ΔΩΔΕΚΑΝΗΣΟΥ 

ΕΠΙΤΡΟΠΗ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ 

ΚΑΙ ΘΕΣΕΩΝ ΑΜΜΟΛΗΨΙΑΣ (ΑΡΘΡΟ 100 Π.Δ. 284/88) 

ΕΚΘΕΣΗ 

Καθορισμός ορίων αιγιαλού και παραλίας στην παρα¬ 
λιακή περιοχή «ΒΑΙ» Δημοτικού Διαμερίσματος ΛΑΧΑ- 
ΝΙΑΣ Δήμου ΝΟΤΙΑΣ ΡΟΔΟΥ. 

Ρόδος σήμερα 20.2.2001 οι υπογεγραμμένοι: 


1. Θεόδωρος Κυριακόπουλος, Προϊστάμενος της Κτη¬ 
ματικής Υπηρεσίας Δωδεκανήσου, ως Πρόεδρος. 

2. Ιωάννης Παπαδόπουλος, Προϊσταμένου της Τ.Υ.Δ.Κ. 
Δωδεκανήσου, ως μέλος. 

3. ΣπύροςΤάτης, Ανθ/χος Λιμενικού Σώματος, Νόμιμος 
αναπληρωτής Λιμενάρχη Ρόδου, κωλυομένου αυτού, ως 
μέλος. 

αποτελούντεςτην υπάτου άρθρου 100 Π.Δ. 284/88 «πε¬ 
ρί διαρθρώσεως Υπουργείου Οικονομικών κ.λπ.» προβλε- 
πομένη επιτροπή καθορισμού ορίων αιγιαλού, παραλίας 
και θέσεων αμμοληψίας, διατηρηθείσα με την 1078204/ 
927/ 0006 Α / 6.8.1992 κοινή Υπουργική Απόφαση Υπουρ¬ 
γών Προεδρίας και συγκροτήθηκε με την 1658/3.4.2000 
απόφαση Προϊστάμενου Οικονομικής Επιθεώρησης Κρή¬ 
της μετά την επιτόπια αυτοψία και από την εξέταση των 
δικαιολογητικών, διαγραμμάτων, χαρτών κ.λ.π., προβή- 
καμε στον καθορισμό των ορίων αιγιαλού σε παραλιακή 
περιοχή «ΒΑΙ» Δημοτικού Διαμερίσματος ΛΑΧΑΝΙΑΣ Δή¬ 
μου ΝΟΤΙΑΣ ΡΟΔΟΥ. 

Χαράξαμε την γραμμή αιγιαλού με συνεχόμενη κόκκινη 

πολυγωνική γραμμή με στοιχεία (Α1,Α2,Α3. 

Α17,Α18,Α19,Α20) των κορυφών αυτής που έχουν εξαρ- 
τηθεί από συντεταγμένες του Κρατικού τριγωνομετρικού 
Δικτύου όπως αυτές εμφανίζονται στον σχετικό πίνακα 
επίτουτοπογραφικού - υψομετρικού διαγράμματος, κλί¬ 
μακας 1:500 που συντάχθηκε από την Τοπογράφο Μηχα¬ 
νικό Δέσποινα Μπρόκου, τον Αύγουστο του 2000, σε δύο 
πινακίδες και θεωρήθηκε από τις Τεχνικές Υπηρεσίες Δή¬ 
μων και Κοινοτήτων Νομού Δωδεκανήσου την 30.8.2000 
ως προς την ακρίβεια της αποτύπωσης των προς τη θά¬ 
λασσα ορίων των ιδιοκτησιών. 

Η καθορισθείσα και χαραχθείσα επί του προαναφερό- 
μενου τοπογραφικού-υψομετρικού διαγράμματος οριο- 
γραμμή αιγιαλού, αποτελείτο όριο του μέγιστου πλην συ¬ 
νήθους χειμερίου κύματος, προσαυξημένο κατά 12 μέ¬ 
τρα, σύμφωνα με τις διατάξεις άρθρου 3 ΚΔ132/1929 που 
διατηρήθηκε σε ισχύ με το άρθρο 8 Ν.510/1947. 

Οριογραμμή παραλίας δεν χαράχθηκε διότι η οριο- 
γραμμή αιγιαλού τέμνει τα προς την θάλασσα όρια των 
Ιδιοκτησιών, σύμφωνα με τις διατάξεις του άρθρου 3 ΚΔ 
132/1929, όπου στην συγκεκριμένη περίπτωση τα όρια 
του ακινήτου με κτηματομερίδα 4200 γαιών Λαχανιάς 
ιδιοκτησίας Ελληνικού Δημοσίου φθάνουν μέχρι της 
ακτογραμμής. 

Ο καθορισμός των ορίων αιγιαλού στη θέση αυτή γίνε¬ 
ται για πρώτη φορά. 

Δεν υφίστανται κτίσματα εντός των ορίωντου αιγιαλού. 

Ο καθορισμός της ανωτέρω οριογραμμής γίνεται προς 
εξυπηρέτηση των σκοπών των διατάξεων άρθρου 1 ΝΔ 
439/70 σε συνδυασμό με τις οδηγίες του Υπουργείου Οι¬ 
κονομικών ως η Δ. 3090/646/1976 διαταγή του. 

ΕΠΙΤΡΟΠΗ 

Ο Πρόεδρος Τα μέλη 

Ο. ΚΥΡΙΑΚΟΠΟΥΛΟΣ I. ΠΑΠΑΔΟΠΟΥΛΟΣ 

Σ. ΤΑΤΗΣ 

Αριθ. 32753 (2) 

Χαρακτηρισμός ως διατηρητέου κτιρίου που βρίσκεται 
επί της οδού Αγίου Κωνσταντίνου 78 εντός του εγκε¬ 
κριμένου ρυμοτομικού σχεδίου του δήμου Τρίπολης 
(Ν. Αρκαδίας) και καθορισμός ειδικών όρων και περιο¬ 
ρισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τος της από 14/24.7.1999-Δ'580), 
όπως αντικαταστάθηκε με την παρ. 2 του άρθρου 3 του 
Ν.2831/2000 «Τροποποίηση των διατάξεων του 
Ν.1577/1985 “Γενικός Οικοδομικός Κανονισμός” και άλ¬ 
λες πολεοδομικές διατάξεις» (ΑΊ40). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΑΊ37), όπως αυτό 
προστέθηκε με το άρθρο 27 του Ν. 2081 /1992 (Α’ 154) και 
τροποποιήθηκε με την παρ.2α του άρθρου 1 του 
Ν.2469/1997 (Α’38). 

3. Την Υ6/31.10.2001 απόφαση Πρωθυπουργού και 
Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (ΒΊ484). 

4. Τις διατάξεις της παρ.Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α'9). 

5. Την από 23.1.2003 αιτιολογική έκθεση της Διεύθυν¬ 
σης Πολεοδομικού Σχεδιασμού-Τμήμα Παραδοσιακών 
Οικισμών. 

6. Την από 13.3.2003 σύμφωνη γνώμη του φερόμενου 
ιδιοκτήτη του κτιρίου Χρ. Τράκα (αρ. πρ. ΥΠΕΧΩΔΕ/ 
10889/(13.3.2003). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται επί της οδού Αγίου Κωνσταντίνου 78 εντός του εγκε¬ 
κριμένου ρυμοτομικού σχεδίου του δήμου Τρίπολης (Ν. 
Αρκαδίας) φερόμενο ως ιδιοκτησία Χρήστου Τράκα, 
όπως φαίνεται με μαύρη διαγράμμιση στο σχετικό πρω¬ 
τότυπο τοπογραφικό διάγραμμα σε κλίμακα 1:200 που 


θεωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την 32753/2003 πράξη του και 
που αντίτυπό του σε φωτοσμίκρυνση δημοσιεύεται με την 
παρούσα απόφαση. 

2. Διατηρητέο χαρακτηρίζεται το αρχικό κτίριο και στοι¬ 
χεία του περιβάλλοντος αυτό χώρου όπως μάντρα, αυλό¬ 
θυρα καθώς και οι εναρμονιζόμενες με το αρχικό κτίριο 
μεταγενέστερες προσθήκες όχι όμως και τα κάθε είδους 
υπάρχοντα προσκτίσματα, που αλλοιώνουν αυτό. 

Ο καθορισμός των προσκτισμάτων και των στοιχείων 
που αλλοιώνουν το αρχικό κτίριο πραγματοποιείται από 
την οικεία Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

3. Απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών ή καλλιτε¬ 
χνικών και διακοσμητικών στοιχείων του χαρακτηριζόμε¬ 
νου ως διατηρητέου κτιρίου όσο και του ίδιου του κτιρίου 
συνολικά , πλήν εκείνων των στοιχείων ή προσκτισμάτων 
του κτιρίου για τα οποία η ΕΠΑΕ έχει γνωμοδοτήσει για 
την αφαίρεσή τους. 

4. Επιτρέπεται η επισκευή,ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του χαρακτηριζόμενου ως διατηρητέου κτιρίου, 
εφόσον δεν αλλοιώνεται ο αρχιτεκτονικός χαρακτήρας 
του και δεν θίγονται τα διατηρητέα στοιχεία του. 

5. Αιτήσεις για ανέγερση νέου κτιρίου στο οικόπεδο του 
διατηρητέου κτιρίου καθώς και για προσθήκες σ’αυτό 
αποστέλλονταιαπότηνπολεοδομική υπηρεσία, με γνώμη 
της ΕΠΑΕ, στην αρμόδια Υπηρεσία του Υπουργείου Περι¬ 
βάλλοντος Χωροταξίας και Δημοσίων Έργων για ειδικές 
ρυθμίσεις σύμφωνα με τις διατάξεις του άρθρου 4 παρ.2 
του Ν. 1577/85 όπως ισχύει, εφόσον δεν παραβλάπτεται 
το διατηρητέο κτίριο και ο χώρος που το περιβάλλει. 

6. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τη τυχόν χρή¬ 
ση τωνχώρωντου κτιρίου. 

7. Για οποιαδήποτε επέμβαση στο εξωτερικό και εσωτε¬ 
ρικό του χαρακτηριζόμενου ως διατηρητέου κτιρίου και 
στο χώρο που το περιβάλλει καθώς και για την τοποθέτη¬ 
ση επιγραφών απαιτείται έγκριση της Επιτροπής Πολεο- 
δομικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Αθήνα, 25 Αυγούστου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

